รู้สึกเศร้าเเบบไม่รู้ว่าตัวเองเป็นไร ไม่อยากคุยกับใครเลย เพราะเหนื่อยมาก บางทีน้ำตาก็ไหล อยากร้องไห้ออกมา จะเป็นบางครั้ง เป็นช่วงๆค่ะ
สวัสดีค่ะ อาการเหนื่อยบ่อย อยู่ดีๆก็มีน้ำตาไหลมานั้น อาจจะเป็นอาการความผิดปกติทางจิตใจต่างๆ เช่นเป็นปฏิกิริยาจากความเครียด ความกังวลที่เกิดขึ้นชั่วคราวจากเหตุการณ์ต่างๆที่เข้ามาในชีวิต การมีภาวะซึมเศร้า โรคซึมเศร้า การเปลี่ยนแปลงทางอารมณ์และความรู้สึกไปอย่างผิดปกติซึ่งจากที่กล่าวมานั้น อาจจะต้องดูระดับความรุนแรงของอาการ ร่วมกับดูว่าส่งผลต่อการเข้าสังคม การใช้ชีวิตประจำวันหรือไม่ มีความคิดอยากทำร้ายตนเองหรือเปล่า หรืออาการนั้นๆทำให้รบกวนการกิน การนอน ติดต่อกันเกิน 2 สัปดหา์ หรือไม่ ถ้าใช่ อาจเข้าข่ายกลุ่มโรคซึมเศร้า ที่ควรไปพบแพทย์เพื่อตรวจประเมินสุขภาพจิตเพิ่มเติม ในเบื้องต้นพยายามพูดคุยระบายความรู้สึกออกกับผู้ที่ไว้ใจได้หรือเขียนระบายออกมา พยายามหาสิ่งที่ชอบทำเพื่อเบี่ยงเบนความสนใจ